cyanic-selkie/wikianc huggingface dataset:
Alocoderus semienensis
Alocoderus semienensis er en art av biller som hører til familien skarabider (Scarabaeidae) i gruppen skarabider (Scarabaeoidea).
Levevis
Disse billene lever i møkk og er hyppigst på steder der husdyr beiter.
Utbredelse
Arten er utbredt i Etiopia innen den afrotropiske faunaregion.
Brainfuck
Brainfuck er et programmeringsspråk kjent for sin ekstreme minimalisme. Det ble designet for å utfordre og underholde programmerere, og passer ikke for praktisk bruk.
Språkdesign
Urban Müller utviklet Brainfuck rundt 1993 i den hensikt å skape et språk som kunne bli implementert med en minst mulig kompilator. Det har blitt skrevet flere Brainfuck-kompilatorer på mindre enn 200 bytes. Den klassiske distribusjonen er Müllers versjon 2, som inneholder en kompilator for Amiga, en tolker, eksempelprogrammer, og et lesmeg (readme)-dokument.
Kommandoer
De åtte språkkommandoene, hver bestående av ett enkelt tegn, er som følger:
Hello World!
Det følgende programmet skriver «Hallo Verden!» og en newline:
For lesbarhetens skyld har koden blitt spredt utover mange linjer og kommandoer blitt lagt til. Brainfuck behandler alle tegn utenom  som kommentarer, så ingen spesiell syntaks for kommentarer trengs. Koden kunne like gjerne blitt skrevet som:
Enkel løkke
,[.,]
En løkke som mottar tekst fra tastaturet og skriver det til skjermen.
Pekermanipulasjon
>,[.>,]
En versjon av det forrige som i tillegg lagrer alle inndata i rekken med bytes ved å flytte pekeren hver gang.
Addisjon
Denne legger byten på den nåværende posisjonen til byten på den neste posisjonen.
Uruçuca
Uruçuca er en kommune i delstaten Bahia i nordøstregionen av Brasil.
Brainfuck
Kopiering
Denne kopierer byten fra den nåværende posisjonen til neste posisjon, ved å bruke en tredje posisjon som temporær byte.
Macau University of Science and Technology
Macau University of Science and Technology (MUST) eller Universidade de Ciência e Tecnologia de Macau; 澳門科技大學 / 澳门科技大学 er et vitenskapelig-teknologisk universitet i Macao. Det ligger på Cotai ovenfor The Venetian Macao ved øya Taipa, og rett ved Macao internasjonale flyplass.
Universitetet er en privat institusjon, og det første høyere lærested grunnlagt i Macao etter Portugals overlevering av Macao til Folkerepublikken Kina i 1999.
I 2006 åpnet universitetet et sykehus, kjent lokalt som MUST-hospitalet. Det benytter seg både av vestlig medisin og kinesisk tradisjonell medisin.
Herad kirke (Vest-Agder)
Herad kirke er en langkirke fra 1957 på Briseid i Herad i Farsund kommune, Agder fylke. Kirken er i betong og har 170 plasser.
Ciskeis visepresident
Ciskeis visepresident var det nest høyeste politiske embetet i Ciskei (én av Sør-afrikas bantustans) etter presidenten.
Visepresidenten og elleve ministre ble utnevnt av Ciskeis president blant nasjonalforsamlingens medlemmer.
Willie Xaba innehadde embetet mellom desember 1981 og 1983.
Klinikkveien
Klinikkveien (2 ) er ei gate i Hønefoss.
Gata ligger på Flattum på Nordsiden i Hønefoss, og går fra Elling M. Solheims vei til Olav Duuns vei. Den har kun én veiadresse, Klinikkveien 2, som pr 2020 inneholder to tannklinikker. Gata ligger cirka 85 meter over havet.
En Hustru ved Pressens Hjelp
En Hustru ved Pressens Hjelp (originaltittel: His Picture in the Papers) er en amerikansk stumfilm fra 1916, regissert av John Emerson.
Oberste SA-Führer
Oberste SA-Führer var en embetstittel som ble brukt av kommandanten for Sturmabteilung (SA) i Tyskland fra 1920 til 1945. Den begynte raskt å fungere som en grad.
I 1930 tok Adolf Hitler personlig over som kommandant for SA, og han forble Oberste SA-Führer inntil det tredje rikes sammenbrudd. I praksis ble SA i denne perioden ledet av en person med tittelen ''SA-Stabschef.
Det var ingen egen uniform eller insignier, og tittelen var strengt tatt ikke en paramilitær grad. Hermann Göring, som var kjent for sin fascinasjon for uniformer, fikk laget en uniform med hakekorsarmbind med hvite striper som anga rang. Emil Maurice, derimot, bar den vanlige brune SA-skjorten med hakekorsarmbånd uten spesielle symboler.
Per Eirik Johansen
Per Eirik Fyhn Johansen (1959–2014) var en norsk platedirektør og manager. Han var i løpet av karrieren direktør for de norske avdelingene av Ariola, Virgin og EMI. Han ble regnet som en av platebransjes frontfigurer i 1990-årene og stod bak grupper som Madrugada, Lene Marlin, Röyksopp, Turboneger, Sondre Lerche og Morten Abel.
Aerogrammus
Aerogrammus er en slekt av biller som hører til familien trebukker (Cerambycidae). Slekten omfatter bare én kjent art.
Per Eirik Johansen
I 2000 ble han tildelt Bjellesauprisen av FONO i anledning hans store suksess med norske artister som Lene Marlin og Morten Abel.
Aerogrammus
Utseende
En middelsstor (ca. 30 millimeter), avlang, lyst rødbrun trebukk. Hodet er firkantet og nesten så bredt som pronotum, fasettøynene er forholdsvis små og ikke utstående, kjevene ikke forstørrede. Antennene er omtrent så lange som halve kroppslengden, uten påfallende utskudd eller hårvekst. Pronotum har rundede sider uten pigger. Dekkvingene er parallellsidige med rettvinklede "skuldre", tett og svært kraftig punkterte, hver dekkvingen med tre kraftige, opphøyde lengderibber.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Arten er kjent fra Myanmar, Laos, Malaysia og Borneo.
Sør-Afrika under Sommer-OL 1924
Sør-Afrika under Sommer-OL 1924. 29 sportsutøvere, alle menn, fra Sør-Afrika deltok i seks sporter under Sommer-OL 1924 i Paris. OL-troppen besto av fire boksere, tolv friidrettsutøvere, en seiler, sju skyttere, en syklist og fire tennisspillere. Sør-Afrika kom på attendeplass med en gull-, en sølv- og en bronsemedalje.
Johannes Christian Piene
Johannes Christian Piene (født 19. august 1832 i Trondhjem, død 2. juli 1912 i Helsingborg) var en norsk industrigründer, kjøpmann og politiker (H). Han var en av Trøndelags fremste industrialister på 1800-tallet med tunge interesser i møllebruk, Trondhjems Mekaniske Værksted og Ranheim Cellulosefabrik. Piene var stortingsmann for Trondhjem og Levanger 1892–1894.
Familie og yrkeskarrière
Han ble født inn i en kjøpmannsfamilie med sterke bånd til embedsmannsstanden i Trondhjem som sønn av kjøpmann og fabrikkeier Caspar Christian Piene (1805–1885) og hustru Lucie Benedicte Bugge (1794–1873). Han var dattersønn av biskop Peder Olivarius Bugge (1764–1849) og søstersønn av katedralskolens rektor Frederik Moltke Bugge (1806–1853). Faren var tysker og kom til Trondhjem i 1820-årene som «reisende representant for firmaer i sin fødestavns industriprodukter, tråd, bånd og tekstilvarer».
Johannes Christian giftet seg i 1859 med Henriette Jacobine Aubert (1838–1912), datter av ingeniørkaptein Frantz Henrik Aubert og Else Sophie Heyerdahl. Hennes farfar var general Benoni Aubert (1768–1832).
Han tok handelsutdannelse i inn- og utland, og ble etterhvert medeier i farens båndfabrikk, som hovedsakelig produserte bånd, lisser og snorer for eksport til Sverige. Fabrikken var lenge byens eneste bedrift i tekstilbransjen, men ble nedlagt i 1906, etter at lønnsomheten ble borte som følge av at mellomriksloven ble opphevet.
Piene grunnla grossistfirmaet I.C. Piene & Søn i 1866, og tok borgerskap året etter. Firmaet ble omdannet til et aksjeselskap i 1916 og solgt til Stormøllen AS i 1991. I 1866 kjøpte han møllebruket på Ila, og i 1878 etablerte han en mølle i Buvika. Piene sørget for teknisk modernisering i virksomheten, og var blant de første som solgte finmalt og sammalt mel i landet. Han drev også omfattende import av korn og formalingsprodukter. Pienes firma ble snart ledende innenfor melhandelen nordenfjells.
Politisk arbeid
Piene var i 1883 med på å grunnlegge Grundlovsforeningen i Trondhjem (nå Trondheim Høyre), hvor han også ble en lederskikkelse. Han representerte Høyre i Trondhjem bystyre og formannskap, og var innvalgt på Stortinget fra kjøpstedene Trondhjem og Levanger 1892–1894. Piene var dessuten tilsynsmann ved byggingen av Meråkerbanen 1894–1905, medlem av den kongelige tollkommisjon 1879–1880 og medlem av børskommisjonen 1882–1898.
Utmerkelser
Han ble utnevnt til ridder av 1. klasse av St. Olavs Orden i 1891 og til æresmedlem av Trondhjems Handelsstands Forening.
Frederic Leighton
Frederic Leighton, 1. baron Leighton, (født 3. desember 1830, død 25. januar 1896) var en engelsk maler og billedhugger som arbeidet med historiske, bibelske og klassiske emner.
Innledning
Leighton var en av de mest innflytelsesrike viktorianske malere og i løpet av siste halvdel av 1800-tallet var han anerkjent som den moteriktige og betydningsfulle billedkunstneren i England. Hans suksess bygde på at han med hell maktet å fange inn den viktorianske nostalgi og lengselen etter «den gylden tiden» til antikke Hellas og Roma. I klassisk inspirerte verker som Clytie (cirka 1895–1896), Idyll (cirka 1880–1881), og Greek Girls Picking up Pebbles by the Sea (cirka 1871), avbildet Leighton en idealisert versjon av fortiden som appellerte direkte til tidens følsomhet. Ved å kombinere en feilfri maleteknikk med en skarp sans for farge og komposisjon skapte Leighton noen av de mest minneverdige bilder på 1800-tallet.
Pre-rafaelittene
I 1860 flyttet han til London hvor han ble assosiert med pre-rafaelittene. Han formga Elizabeth Barrett Brownings gravstein for Robert Browning i den engelske kirkegården i Firenze i 1861. I 1864 ble han en partner i Royal Academy og i 1878 ble han akademiets president (1878–1896). Hans skulptur, Athlete Wrestling with a Python (1877), ble i sin tid sett på som det som innledet en renessanse for samtidig britisk skulptur, referert til som «den nye skulptur». Hans malerier representerte Storbritannia ved den store utstillingen i Paris i 1900.
Adelsstanden
Leighton ble slått til ridder ved Windsor i 1878 og han ble baronett i 1886 og baron i 1896. Han var den første maler som opphevet til adelsstanden i listen ved 1896. Adelsbrevet som dannet tittelen Baron Leighton av Stretton i grevskapet Shropshire, ble utstedt den 24. januar 1896, men Leighton døde den neste dagen av hjertesvikt (angina pectoris). Ettersom han var ugift ble hans baroni avsluttet med ham og etter å ha eksistert i kun en dag – noe som har vært en uslåelig rekord i adelsstanden siden.
Hans hus i Holland Park i London har blitt gjort om til et museum, Leighton House Museum. Det inneholder et antall av hans tegninger og malerier foruten flere av hans skulpturer, blant annet den før omtalte Athlete Wrestling. Huset har også mange verker av Leightons inspirasjoner, blant annet hans samlinger av Isnik-fliser. Bygningens senter er den enestående Arab Hall.
Leightons anerkjennelse har ikke dalt i ettertiden. I 2007 mente en kunstskribent i Herald Tribune at det er ikke nok å nyte en overlegen teknikk og håndverk for å bli en stor kunstner – man må også ha en visjon, for ellers vil man ende opp som en mester i kitsch.
Svartmuntjak
Svartmuntjak (Muntiacus crinifrons) er også kjent som pannehåret muntjak og er et lite hjortedyr som finnes nord i Myanmar og i Sør-Kina. Den tilhører slekten av muntjaker.
Beskrivelse
Svartmuntjak kan veie opp mot 28,5 kg. Hunnen blir større enn hannen og veier i snitt ca. 24,1 kg. Hannen veier i snitt ca. 23,1 kg. Pelsen er nærmest sort eller mørk brun. Vinterpelsen er tykkere og mørkere enn sommerpelsen. Den har en karakteristisk kanelfarget hårtufs i pannen, som har gitt den tilnavnet pannehåret muntjac. Den skiller seg også ut gjennom å ha en lenger (opp mot 21 cm) hale enn andre muntjaker. Bukken utvikler et enkelt gevir som består av to hornstilker som kan bli omkring 20-60 cm lange. I likhet med andre muntjaker har også bukken hos svartmuntjak forstørrede hjørnetenner i overkjeven.
Utbredelse og bestand
Svartmuntjak finnes i det nordlige Myanmar, nord for Nam Tamai elven, og i Zhejiang, Anhui, Jiangxi og Fujian i Kina. Den trives i det eviggrønne skogbeltet, i høyder på mellom 200 og 1 000 moh. Den foretrekker trolig mindre tett skog og krattskog.
På 1980-tallet ble populasjonen estimert av forskere til å være mindre enn 5 000 dyr og minkende, men det er knyttet stor usikkerhet til tallene. Arten jaktes for både kjøttet og skinnet, og det antas at omkring 500 dyr hvert år blir avlivet på grunn av skinnet, som blir solgt på lokale markeder.
Annet
Arten har stått på IUCNs rødliste siden 1986, og har siden 1990 vært listet som VU C1 (sårbar)], men man vet egentlig ikke særlig mye om trusselbildet. Den ble sist vurdert i 1996.
Riqui Puig
Ricard «Riqui» Puig Martí (født 13. august 1999) er en spansk fotballspiller som spiller for den amerikanske klubben LA Galaxy.
Onthophagus (i snever forstand)
Onthophagus (i snever forstand) er en underslekt av biller som hører til den artsrike slekten Onthophagus i familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.
Utseende
Små til middelsstore, kraftige biller. Kroppsformen er kort, kraftig og hvelvet. Hodet er spadeformet og bredt, med små fasettøyne og korte antenner. Hos denne underslekten har hannene gjerne et par lange, tynne, krumme, bakoverrettede horn i pannen. Pronotum er stort og bredt (vanligvis tydelig bredere enn dekkvingene), gjerne med tydelig mikroskulptur, av og til metallglinsende. Dekkvingene er korte og hvelvede, ofte med tydelige lengdestriper. Beina er kraftige gravebein.
Levevis
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.
Systematisk inndeling
Listen er temmelig ufullstendig.
Utinga
Utinga er en kommune i delstaten Bahia i nordøstregionen av Brasil.
Datakrigføring
Datakrigføring eller cyberkrigføring er statlige eller ikke-statlige dataangrep på datasystemene til statlige myndigheter eller større sivile instanser, i den hensikt å forårsake skade, materiell ødeleggelse eller tap av menneskeliv for å oppnå politiske mål. Angrepene kan ha form av datavirus som planter falsk informasjon, blokkerer eller sletter informasjon, eller genererer så stor trafikk på datamaskiner og nettverk man ønsker å ramme, at de bryter sammen.
Lista garnisonskapell
Lista garnisonskapell ligger på Lista flystasjon i Farsund kommune i Agder fylke. Kapellet ble innviet 22. januar 1955. Flystasjonen ble nedlagt 1. juli 1996.
Élodie Godin
Élodie Godin (født 5. juli 1985) er en fransk basketballspiller som spiller for klubben Cras Taranto. Hun representerte landet sitt under Sommer-OL 2012 i London, der hun tok sølv med det franske landslaget.
Ahmed Kadhi
Ahmed Kadhi (født 19. april 1989) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Nord-Korea under Vinter-OL 2006
Nord-Korea under Vinter-OL 2006. Åtte sportsutøvere, to menn og seks kvinner fra Nord-Korea deltok i to sporter, kunstløp og kortbaneløp under Vinter-OL 2006 i Torino i Italia. Nord-Korea, som deltok for sjette gang i et vinter-OL, vant ikke noen medaljer. Beste plassering var en tjuesjuendeplass i damenes kunstløp. Han Jong-in var Koreas flaggbærer under åpningsseremonien, han bar Koreas gjenforeningsflagg sammen med Sør-Koreas Lee Bo-ra. Deltakere fra både Sør- og Nord-Korea gikk sammen bak flagget.
Kunstløp
Jong Hyong-hyok og Phyo Yong-myoung lå på sisteplass i parløp etter kortprogrammet, og trakk seg fra friprogrammet etter at Phyo skadet seg under trening.
Callide kullkraftverk
Callide kullkraftverk er tre enheter (A-C) som utgjør et kullkraftverk i delstaten Queensland i Australia. Det har en installert produksjonskapasitet på 1450 MW fordelt på 4 kokere / turbiner à 350-420 MW, hver, og 2 mindre på 30 MW hver. Anlegget ble ferdig 1965–1989 (A-B), og i 2001 (C).
Hypophytala
Hypophytala er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Små sommerfugler, hannene er mer eller mindre metallisk blå. Oversiden hos hannen er svart med store, skinnende blå felter, mens hunnen er mer eller mindre ensfarget brun. Undersiden hos begge kjønn er lyst gråaktig eller brunlig.
Levevis
Larvene lever trolig av blågrønnbakterier, alger, lav og annet organisk materiale som de skraper av trestammer. De voksne sommerfuglene holder seg mest oppe i trekronene.
Disse sommerfuglene lever i skog.
Utbredelse
Slekten er utbredt i Vest- og Sentral-Afrika.
Systematisk inndeling
Artene ble tidligere regnet til slekten Epitola.
SA-Sturmführer
SA-Sturmführer («stormfører») var en paramilitær grad i det tyske nasjonalsosialistiske partiet NSDAP. Den ble tatt i bruk som en tittel i Sturmabteilung (SA) i 1925, og ble en grad i 1928. Opphavet til gradn er en tittel som ble brukt av ledere for tyske støttropper og spesialkompanier under første verdenskrig.
Innen 1930 ble Sturmführer den laveste offisersgraden i flere av NSDAPs organisasjoner, tilsvarende Leutnant Wehrmacht. Schutzstaffel (SS) innførte graden SS-Sturmführer, som i 1934 ble omgjort til SS-Untersturmführer.
Landshøvding
Landshøvding tilsvarer omtrent stillingen som statsamtmand i statsforvaltningen i Danmark og statsforvalter (før 2021 kalt fylkesmann) i Norge.
Også len i Finland (finsk lääni) ble styrt av en landshövding (maaherra) i spissen for en länsstyrelse (lääninhallitus) fram til 2010. Da ble de statlige, administrative enhetene avløst av andre regionale forvaltningsorganer og embetstittelen forsvant.
Solfjellsjyen
Solfjellsjøen er administrasjonssenteret i Dønna kommune på Helgeland i Nordland.
Stedet ligger midt på øya Dønna, og har de fleste av kommunens serviceinstitusjoner.
Det er en større koloni med hekkende gråhegre ved Solfjellsjøen.
Dønna (øy)
Dønna er ei øy i Dønna kommune på Helgeland i Nordland. Den har et areal på 138,03 km². På øya ligger fjellformasjonen Dønnamannen, som med en høyde på 858 moh. er det høyeste punktet på øya.
Dønna har ferjeforbindelse fra Bjørn til Sandnessjøen og Løkta samt bruforbindelse over Åkviksundet bru til Herøy.
Sør for Dønna ligger Alsten og Nord-Herøy. Mot øst ligger øyene Løkta og Tomma. Staulen og Vandve ligger vest for Dønna.
Ryōgoku Kokugikan
Ryōgoku Kokugikan er en arena i Tokyo i Japan.
Den er vanligvis brukt som arena for sumobryting. Arenaen vil arrangere boksing under Sommer-OL 2020.
Matti Heikkilä
Matti Heikkilä (født 26. februar 1956 i Helsingfors), er en finsk tidligere ishockeyspiller og -trener. Han har spilt hos Jokerit i SM-liiga og Vålerenga Hockey, Trondheim IK og Stjernen Hockey i Norge. Heikkilä er Norgesmestere 1985 for Vålerengen og for Stjernen i 1986. Heikkilä har trent IK Oskarshamn i 	HockeyAllsvenskan og 2001-02 sesong for italienske Pustertal/Val Pusteria.
His Wife’s Mistakes
His Wife's Mistakes er en amerikansk stumfilm fra 1916, regissert av Roscoe Arbuckle.
Handling
Roscoe begynner arbeidet med sin nye jobb som vaktmester ved Shortacre Building i New York. Mens han utfører sine oppgaver, går han inn på kontorene til en megler - I. Steele. Megleren er ikke tilstede, men hans kone - som vet at ektemannen hennes forventer at en veldig velstående kunde snart skal komme med en sjekk på 10 000 dollar på grunn av en opsjon - tar feil av Roscoe for denne kunden fra Showme, Missouri. Mrs. Steele ønsker å hjelpe ektemannen sin i hans virksomhet, og inviterer til slutt den antatte Mr. Stout til å gå til lunsj sammen med henne.
Når Steele kommer tilbake med de nødvendige papirene, får han vite at hans kone har gått på kafé sammen med den nye vaktmesteren. Steele tror derfor at hans kone er utro mot ham, og tar med seg sin revolver fra skrivebordet sitt før han går til restauranten. I mellomtiden spiser Roscoe og Minta et hyggelig måltid, helt uvitende om risikoen de er i ferd med å havne i.
Sterian Soare
Sterian Soare (født 1906) var en rumensk sportsutøver som deltok i de olympiske leker 1924 i Antwerpen.
Soare vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Microhermesia
Microhermesia er en slekt av biller som tilhører familiegruppen bladbiller (Chrysomelidae).
Utseende
En nokså liten (3 - 4 millimeter), blankt svart bladbille med delvis rødbrune dekkvinger, beina og antennenes indre del er gulbrune. Antennene er tynne og noe kortere enn kroppen. Pronotum er rundet, en del smalere enn dekkvingene, som er jevnbrede med uregelmessige punktrader. Beina er middels lamge, lårene noe fortykkede.
Levevis
Både larvene og de voksne (imago) er planteetere.
Utbredelse
Arten er beskrevet fra det næværende Zimbabwe.
Kogan Creek kullkraftverk
Kogan Creek kullkraftverk er et kullkraftverk i delstaten Queensland i Australia. Det har en installert produksjonskapasitet på 750 MW fordelt på 1 kokere / turbiner à 750 MW. Anlegget ble ferdig 2007.
Rifkrigen
Rifkrigen (arabisk: ; spansk: Guerra del Rif, også Guerra de Marruecos og Guerra de África; fransk: Guerre du Rif), også kalt den andre Marokkokrigen, ble utkjempet i Riffjellene nord i Marokko fra 1920 til 1926 mellom Spania og Frankrikes arméer og de marokkanske Rif-berberne, ledet av ʿAbd al-Karīm.
Rif-opprørerne mot det spanske kolonistyret hadde først framgang, og sommeren 1921 knuste de en spansk armé i slaget ved Annual («katastrofen ved Annual» i Spania). De følgende årene hadde de videre militær framgang, og spanjolene tok i bruk kjemiske våpen for å slå dem tilbake.
Etter at rifsoldatene i 1925 angrep franskmennenes forsvarslinje i det omstridte stammeområdet og påførte dem store tap, intervenerte Frankrike på Spanias side. Frankrike sendte opptil 300 000 godte trente og utrustede soldater fra metropolen, Nord-Afrika, Senegal og den franske Fremmedlegionen til Rif. Da det endelige angrepet ble startet, hadde franskmennene og spanjolene 123 000 menn og 150 fly mot rifernes 12 000 soldater. Etter et år med hard motstand overga stammelederne seg, og ʿAbd al-Karīm ble tvunget i eksil på Réunion.
Alltingsvalget 2009
Alltingsvalget 2009 ble avholdt 25. april 2009. Islandske parlamentsvalg avholdes normalt hvert fjerde år, sist gang 12. mai 2007. Dette valget skulle derfor etter planen ha vært avholdt i 2011, men fordi statsminister Geir H. Haarde og hans regjering gikk av i januar 2009, etter protestene og opptøyene som fulgte den økonomiske krisen som har rammet Island i forbindelse med finanskrisen, ble det bestemt at valget skulle framskyndes med to år. Sosialdemokraten Jóhanna Sigurðardóttir ledet fram til valget en koalisjonsregjering mellom det sosialdemokratiske Samfylkingin og venstrepartiet Vinstrihreyfingin – grænt framboð.
Alltinget består av 63 representanter fra seks valgkretser som fordeles etter St. Laguës metode, med en sperregrense på 5 prosent.
Valgresultater
L-listi fullveldissinna (L-listen for tilhengere av suverenitet) trakk sitt kandidatur før valget. Íslandshreyfingin – lifandi land (Bevegelsen for levende land) gikk inn i Samfylkingin ved Samfylkingins landsmøte.
Marouane M’rabet
Marouane M'rabet (født 5. juni 1985) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Poekilosoma
Poekilosoma er en gruppe av biller som hører til familien trebukker (Cerambycidae).
Utseende
Middelsstore (19-25 millimeter), kraftige, mer eller mindre svarte trebukker. Det er stor forskjell mellom kjønnene i utseende. Hannen har forholdsvis korte, kraftige, kamformede antenner, kroppen er svært blank, svart med et varierende innslag av gulrødt. Hodet er firkantet med små fasettøyne og en bred, grunn, V-formet fure i pannen. Pronotum er sekskantet med en kort pigg midt på hver sidekant, bakkanten er betydelig innbuktet innenfor hvert bakhjørne. Dekkvingene smalner jevnt av bakover og har avrundede "skuldre". Hunnen er matt farget med kraftig punktert overside, antennene er ganske spinkle, dekkvingene parallellsidige.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er natt-aktive. En del av dem kommer til lys.
Utbredelse
Slekten er bare kjent fra det sørlige Brasil.
Tegneserier.no
Nettstedet ble startet i 2003 av Telemark tegneserieverksted. I 2007 overtok Tegneseriemuseet i Norge ansvaret. I 2008 forsvant nettstedet.
Liljeholmsbron
Liljeholmsbron er en dobbel klaffebru mellom Hornstull på Södermalm og Liljeholmen i Stockholm. Den nåværende brua ble bygget i to etapper, i 1928 og 1954, og det har tidligere vært flere historiske bruer samme sted. Liljeholmsbron utgjør grensa mellom Årstaviken i øst og Liljeholmsviken i vest.
Tidligere bruer
På 1660-tallet ble det anlagt en ny vei fra Hornskroken helt fram til Hornstull og Liljeholmsviken, og i direkte tilslutning til den ble det bygget ei bru til Liljeholmen. Tidligere hadde det vært en fergeforbindelse, som ikke alltid kunne opprettholdes i dårlig vær. Gjennom et kongelig brev den 4. november 1668 ble byens forslag om i stedet å bygge ei bru godkjent, med rett til byen til å kreve brupenger.
Pålebrua ble ganske tidlig erstattet av en flytebru. Denne flytebrua ble fornyet og forbedret flere ganger i årenes løp. I 1890 ble den siste flytebrua lagt ut, den var 164 meter lang og 8,3 meter bred. Den gikk da omtrent fra nåværende Bergsunds strand ved Liljeholmsbadet til Liljeholmsstranden og fortsatte i daværende Södertäljevägen (nå Liljeholmsvägen).
På Hornsgatan var det dampsporvei siden 1887, og i 1901 fikk Hornsgatan elektriske sporvogner fram til Hornstull. Fra 1911 gikk det også sporvogner fra Liljeholmsbrons feste på Liljeholmssiden ut til Mälarhöjden og Midsommarkransen (i regi av det private sporveiselskapet AB Södra Förstadsbanan, som i 1920 ble solgt til det kommunaleide Stockholms Spårvägar). Den eneste forbindelsen mellom de to endestasjonene Hornstull og Liljeholmen var fortsatt flytebrua, som man måtte gå over. Det ble derfor satt stor pris på blant alle reisende da en ny bru skulle bygges. Den 1. desember 1915 ble den første ordentlige brua åpnet, ei trebru som var 12 meter bred og var en svingbru. Den holdt for forstadssporvognene, som nå kunne fortsette over til Hornstull.
Den nye klaffebrua
Den økende trafikken og hindrende bruåpninger krevde ei ny bru. I mars 1925 besluttet Stockholms stadsfullmäktige å gi havnestyret i oppdrag å bygge en ny gatebru med cirka 16 meters fri seilingshøyde og 16 meters bredde til en beregnet kostnad på 4 115 000 kroner, inkludert nødvendige tilfartsveier. Denne brua var en del av et større infrastrukturprosjekt kalt Hammarbyleden, og omfattet ytterligere to klaffebruer: Danviksbron (innviet 1922) og Skansbron (innviet 1925), i tillegg til høybrua Årstabron (innviet 1929), Hammarby sluse og Danvikskanalen (innviet 1930). Prosjektet avlastet Slussen fra skipstrafikk som nå kunne gå via Hammarbyleden, og västra stambanan kunne gå på høybru til Stockholms södra station.
Grunnarbeidene over Liljeholmsviken viste seg å være besværlige, og til å drive ned pålene (38x38 cm betongpåler) ble det anskaffet en spesiell påledriver fra Tyskland. Grunnarbeidene ble satt igang i mars 1926 og i juni 1927 kunne monteringen av jernoverbygget begynne.
Nærmest Hornsplan består den første klaffebrua fra 1928 av en 43 meter lang betongviadukt i tre spenn. Den øvrige delen - unntatt klaffespennet - er konstruert som en kontinuerlig bjelkebru med jernoverbygg av klinkede metallbjelker. Disse bæres av høye betongpillarer, unntatt over banegården på Liljeholmssiden, hvor de hviler på pillarbukker av jern.
9. oktober 1928 ble den første klaffebrua innviet, den som idag er den vestre brudelen. Denne brua er 390 meter lang, 16 meter bred, fri høyde 15,5 meter og klaffens spennvidde er 29,70 meter. Arkitekt for denne brua var Carl Bergsten.
15. mai 1954 ble brua utøket med en østlig brudel med nøyaktig samme utseende. Denna østre delen ble 14,1 meter bred hvorav 7,5 meter kjørebane. Den østre brudelen er enveiskjørt nordover, og den vestre brudelen sørover. Liljeholmsbron fjernstyres nå fra Hammarbyslussen. Fram til 1966 gikk hovedveien Riksettan (den nåværende Europavei E4) over Liljeholmsbron.
Valente
Valente er en kommune i delstaten Bahia i nordøstregionen av Brasil.
Dennis Kucinich
Dennis John Kucinich (født 8. oktober 1946 i Cleveland i Ohio i USA) er demokratisk kongressmann for det 10. distrikt i Ohio. Han kunngjorde den 11. desember 2006 at han var presidentkandidat for valgene i 2008, men liten oppslutning gjorde at han trakk seg som kandidat 24. januar 2008. Han blir regnet for å tilhøre venstrefløyen i sitt parti.
Biografi
På farssiden er hans bakgrunn kroatisk, på morssiden irsk-amerikansk. Han ble oppdratt som katolikk, og var den eldste av syv barn. Faren, Frank, var lastebilsjåfør, og moren Virginia var hjemmeværende husmor. I 1973 fullførte han sin utdannelse ved Case Western Reserve University. Etter to skilsmisser ble han i 2005 gift med britiske Elizabeth Harper. Han har én datter fra tidligere ekteskap.
I årene 1977 til 1979 var Kucinich borgermester i Cleveland, noe som ble en turbulent periode hvor han overlevde et tilbakekallingsvalg. Bakgrunnen var at han sparket politisjefen Richard Hongisto direkte på lokalt TV etter at de hadde hatt et konfliktfylt forhold i de fire måneden Hongisto hadde vært der. Kucinich lyktes også å hindre at det kommunale elektrisitetsselskapet ble solgt til private, før han ble slått av republikaneren George Voinovich da han søkte gjenvalg.
Fra januar 1995 til januar 1997 var han innvalgt i Ohios delstatsparlament. Han satt i Representantenes hus, hvor han representerte statens tiende distrikt, fra januar 1997 til januar 2013.
I 2018 kunngjorde at han stiller som kandidat til guvernørstillingen i delstaten ved valget i november samme år.
Han ble i 2003 tildelt Gandhi Peace Award.
The Honorable Friend
The Honorable Friend er en amerikansk stumfilm fra 1916, regissert av Edward LeSaint.
Gunn Iversen Stokke
Gunn Iversen Stokke ( født 1959 i Trondheim) er en norsk kommunepolitiker (Senterpartiet) som er ordfører i Skaun kommune fra 2019.
Stokke er kommunes første kvinnelige ordfører. Hun har tidligere vært ansatt i Skaun kommune ved Buvik skole/ SFO og som konsulent ved Sør-Trøndelag Bondelag. Stokke har vært fast representant i Sør-Trøndelag fylkesting siden 2011 og inntil sammenslåingen av trøndelagsfylkene 1.1.2018. Hun var Sør–Trøndelags siste fylkesvaraordfører fra 2015 til sammenslåingen med Nord-Trøndelag fylke.
Jernbane i Mosambik
Jernbanene i Mosambik administreres av den parastatlige enheten Portos e Caminhos de Ferro de Mocambique (CFM) som har ansvaret for jernbanene og de tre havnene som har jernbaneforbindelse og endestasjoner og terminaler for hver sin banestrekning.
Gunn Iversen Stokke
Etter sammenslåing av fylkene ledet hun Trøndelag fylkes hovedutvalg for veg. Stokke har vært fylkesleder for Sør-Trøndelag Senterparti og for Trøndelag Senterparti inntil våren 2020. Hun er bosatt i Skaun fra 1985. Stokke bor i Buvika på gården Valset der det dyrkes korn. Tidligere ble det drevet med melk og kjøttproduksjon.
Jernbane i Mosambik
Jernbanenettet i landet består av 2 983 kilometer med 1 067 mm sporvidde. I tillegg kommer den såkalte Gazabanen som har 140 kilometer 762 mm spor. Nettet er bygd ut over en periode på over 100 år fra tre forskjellige havner langs kysten mot Det indiske hav og gir innlandskorridoren langs banene en viktig transportforbindelse til og fra havnene.
Jernbanene var hovedmål under borgerkrigen og ble utsatt for sabotasje av RENAMO. Banene er under rehabilitering. Ledelsesfunksjonene er i hovedsak tjenesteutsatt/leaset bort. Det er for tiden ingen direkte forbindelser mellom de tre banestrekningene.
Nacalabanen/Nordbanen
Nacala er endestasjon for Nacalabanen, den nyeste delen av jernbanesystemet. Den forbinder området langs den såkalte Nacal-utviklingskorridor og har dessuten forbindelse til den Sentral-østafrikanske jernbanen i Malawi. Banen administreres av Selskapet for jernbaneutvikling. Ytterligere utvidelser av denne banen gir mulighet for forbindelse til Beirabanen og med Zambia.
Beirabanen/Sentralbanen
Beira er endestasjon for Beirabanen, som er det eldste jernbaneanlegget i Mosambik. Machipandalinjen gir forbindelse til Harare (tidligere kalt Salisbury) og ble åpnet i 1899 for å gi forbindelse til daværende Rhodesia, som nå har navnet Zimbabwe og øvrige baner med tilknytning til dette systemet. Senalinjen på Beirabanen gir forbindelse til kullfeltene i Moatize og gir mulighet for forbindelse med såvel Malawi som Zambia. CFM har leaset ut administrasjon og drift av banen til et samarbeidsselskap med det indiske selskapet RITES og IRCON International som eiere.
Maputobamem/Sørbanen
Hovedstaden Maputo, som tidligere hadde navnet Lourenço Marques, og Matola er endestasjoner for Maputobanen som har forbindelse til de nordøstre delene av Sør-Afrika. Linjen administreres av NLBP (New Limpopo Bridge Project Investments) i samarbeid med Spoornet og CPM. Målet er å rehabilitere og drive linjen til grensen til Sør-Afrika. På sørsiden av grensen fortsetter forbindelsen til Komatipoort og derfra videre til Johannesburg. Maputobanen har dessuten forbindelse til Swazi Rail og Zimbabwe.
HGV
Boost-glider eller Hypergliding vehicle (HGV) er en klasse av romfartøy med spesiell styring i verdensrommet og retur til atmosfæren som forlenger rekkevidden ved bruk av aerodynamisk løft i den høyere atmosfære. I de fleste eksempler kan boost-glider doble rekkevidden i forhold til en ren ballistisk bane. I andre tilfeller, kan en rekke hopp og kursforandringer gjøre det vanskelig for eventuelle mottiltak som anti-missil-missiler eller rakettskjold å forutse fluktbanen.
Konseptet ble først alvorlig studert som en måte å utvide rekkevidden av ballistiske missiler på, men har ikke blitt brukt operativt i slike forsøk. De underliggende aerodynamiske begrepene har heller blitt brukt til å produsere manøvrerbare fartøy for retur til atmosfæren - MARV.
Supersonisk glidefly er et spesielt fly konstruert til å fly i atmosfæren under 90 km høyde, og i fart over 5 Mach med den hensikt å manøvrere ved aerodynamiske krefter.
Skotsk Premier League 2012–2013
● Aberdeen
Valença
Valença kan vise til:
Skotsk Premier League 2012–2013
● Celtic
● Dundee
● Dundee United
● Inverness CT
● Hearts
● Hibernian
● Kilmarnock
● Motherwell
● Ross County
● St. Johnstone
● St. Mirren Skotsk Premier League 2012–2013 var den femtende sesongen av Scottish Premier League (SPL). Den startet 4. august 2012 og ble avsluttet 19. mai 2013.
Regjerende mester var Celtic FC. Laget som rykket ned etter sesongen 2011-2012 var Dunfermline Athletic FC som hadde rykket opp året før. Det nye laget som rykket opp fra skotsk første divisjon var Ross County FC, som ikke tidligere har spilt i Premier League. Videre fikk de følge av Dundee, som kom på andreplass i den skotske første divisjon, som erstatning for Rangers FC som gikk konkurs og må spille i skotsk tredje divisjon.
Sesongens tidligste scoring kom allerede etter 2 minutter og 53 sekunder da Johnny Russell scoret for Dundee United mot Hibernian 5. august 2012.
Rangers mistet lisensen
Da SPL 18. juni 2012 la fram terminlisten for denne sesongen, var Rangers plass erstattet med «Club 12», da det ikke var klart om Rangers ville få beholde den, og eventuelt under hvilket navn. De nye eierne av Rangers ønsket å overførte lisensen og eiendommer til et nytt selskap men dette må godkjennes av alle lagene i SPL med en 8-4 majoritet. Dernest ønsket de å kvitte seg med Rangers' gjeld ved å slå det opprinnelige selskapet konkurs. Denne formen for gjeldssanering møtte imidlertid motstand blant de øvrige klubbene, da de mente dette krenket idrettens og SPLs integritet. Tilsvarende møtte forslaget stor motstand blant de andre lagenes supportere.
25. juni 2012 ble det meldt at tilstrekkelig mange av SPL-klubbene motsatte seg at det nye selskapet skulle få spillelisens, slik at dette ble blokkert, til tross for at dette medførte økonomiske for disse lagene.
4. juli 2012 vedtok klubbene i SPL at Rangers' nye eierselskap ikke skulle på spillelisens i SPL. Alle klubbene stemte imot, bortsett fra Kilmarnock FC som avsto og Rangers selv som stemte for. 13. juli 2012 vedtok klubbene i SFL at Rangers ikke skulle få den ledige plassen i First Division, og det ble dermed klart at klubben fra og med 2012/13-sesongen må spille i skotsk tredjedivisjon.
Kristin Eide
Kristin Eide (født 4. september 1966) fra Trondheim er en norsk tidligere håndballspiller. Hun spilte 34 kamper for Norges kvinnelandslag i håndball fra 1984 til 1989, og var med på det norske bronselaget under Håndball-VM 1986 i Nederland.
Skotsk Premier League 2012–2013
Rangers mistet lisensen
På årsmøtet i SPL 16. juli 2012 ble laget som kom på andreplass i First Division, Dundee tilbudt den ledige plassen etter Rangers.
Det hersket en viss usikkerhet med hvordan klubbene i SPL skulle håndtere det fravær av inntekter som Rangers' deltakelse ville ha medført. Klubbene har imidlertid klart å sikre andre inntekter, og særlig de lokale derbyene mellom Dundee United og Dundee og Highland-oppgjørene mellom Ross County og Inverness.
Spillesystem
Etter den 33. runden 6. april 2013, ble serien delt i to og hvert lag spilte da mot hverandre en gang innen disse to gruppene. De lagene som kom på plassene 7-12 etter 33. runde kunne ikke bli bedre enn plass 7, uansett om de fikk høyere poengsum enn lag over.
Europakvalifisering
Etter Europaspillet i 2011/12-sesongen kom Skottland på en 18.-plass på UEFAs rangering, som tar hensyn til resultatene for skotske lag i europaspill for sesongene 2007–08 til 2011–12.
Dette medfører at Skottland bare fikk med ett lag i kvalifiseringen for Mesterligaen 2013/2014.
Mesterligaen:
Europaligaen:
Vinneren av Scottish Cup vil gå inn i Europaligaens tredje kvalifiseringsrunde. Dersom cup-vinneren er kvalifisert til Mesterligaen (ved å ha vunnet The Double) går denne plassen til tapende cupfinalist.
Tabell
Rangering: 1. poeng, 2. målforskjell, 3. antall scorede mål.
Kilde: Soccerbase.com - NRK sport - Skotsk Premier League statistikksenter
Arenaer og besøk
Ferdigspilt
Hat-trick
I løpet av sesongen har følgende spillere laget hat-trick:
Priser
Ved sesongslutt ble Stuart McCall, Motherwell Leigh Griffiths, Hibernian og Victor Wanyama fra Celtic utnevnt til henholdsvis årets manager, årets spiller og årets unge spiller.
De månedlige prisene gjennom sesongen har vært:
Harry Konterud
Harry Konterud (født 15. juli 1943) er en norsk bankmann. Han var banksjef i Sparebanken Hedmark i 25 år og ledet dens utvikling til en regionbank.
Konterud arbeidet i Norske Skog før han i 1985 ble administrerende direktør i Sparebanken Hedmark. Under hans ledelse ble Sparebanken Hedmark i 1996 den første i Europa til å lansere nettbank. På 1990-tallet, da banknæringen var rammet av krise, var han leder av styret i Sparebankenes sikringsfond og formann i Sparebankforeningens styre.
Konterud ble i 2011 utnevnt til ridder av 1. klasse av Sankt Olavs Orden for «innsats for norsk bankvirksomhet».
Serienett
Serienett er et norsk tegneserietidsskrift. Tidsskriftet drives og redigeres av Trond Sätre. Det publiserer nyheter, anmeldelser og reportasjer om norske tegneserieutgivelser og det norske tegneseriemiljøet. Tegneserietidsskriftet ble av tidsskriftet Prosa utropt til å publisere mest norsk tegneseriekritikk i 2020.
Kristian Hellesund stiftet Serienett i 2006, og var nettavisens første redaktør. I 2011 markerte Serienett sitt femårsjubileum.
Valença (Bahia)
Valença er en kommune i delstaten Bahia i nordøstregionen av Brasil.
Mohamed Ben Slimane
Mohamed Ben Slimane (født 29. november 1981) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Hoodoo Ann
Hoodoo Ann er en amerikansk stumfilm fra 1916, regissert av Lloyd Ingraham og D.W. Griffith.
1. Øyestad
1. Øyestad speidergruppe ble grunnlagt 10. november 1933 av skolelærer Magnus Berg. Første året fikk gruppen 9 medlemmer, og allerede i 1936 kunne gruppen skilte med 2 speidere av første grad. I 1935 fikk speidergruppen et fast tilholdssted med en speiderhytte på Skauholmen. I år 2000 hadde speidergruppen 67 medlemmer fordelt på flere tropper.
Arkivet
Arkivet etter 1. Øyestad speidergruppe befinner seg på Kuben i Arendal. Arkivet inneholder bl.a. møtebøker, korrespondanse, regnskap, medlemskort, notater, medlemsblader og avisutklipp.
Anillaco
Anillaco er et lite sted i regionen La Rioja nordvest i Argentina. Anillaco hadde 1,365 innbyggere i 2001.
Carlos Menem, Argentinas president 1989-1999, ble født i Anillaco i 1930.
Mihai Vardală
Mihai Vardală (født 1903) var en rumensk sportsutøver som deltok i de olympiske leker 1924 i Antwerpen.
Vardală vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Marcello Macchia
Marcello Macchia (født 2. august 1978 i Vasto) er en italiensk skuespiller og komiker. Bedre kjent som Maccio Capatonda, hans mest kjente karakter, er han kjent for sin deltakelse i TV-programmer som Mai dire... på Italia 1.
John H. Cox
John Herman Cox (født 15. juli 1955 i Chicago i Illinois i USA) er en amerikansk forretningsmann og radioprogramleder. Den 9. mars 2006 erklærte han seg som republikansk presidentkandidat for valgene i 2008.
I 1981 grunnla John H. Cox et advokatfirma som spesialiserte seg innen forretningsrett og skatteplanleging. I tillegg grunnla han i 1985 et selskap for investeringsrådgivning og skatteplanlegging, og i 1995 et eiendomsfirme som spesialiserte seg i utleieleiligheter.
Frøya Fotball
Historikk
A-laget rykket ned fra 3. divisjon etter 2008-sesongen, og spilte fem sesonger i 4. divisjon før de rykket opp til 3. divisjon igjen etter 2013-sesongen.
Fremantle (selskap)
Fremantle er et internasjonalt medieselskap som er innholds- og produksjonsenheten til Bertelsmanns RTL Group, Europas største produksjonsselskap for TV og radio. Hovedkvarteret til selskapet er lokalisert i London.
Fremantle har utviklet og produsert programmer innen en lang rekke sjangre. De distribuerer store internasjonale tv-formater som The Apprentice, Norske talenter, Idol og X-Factor.
Tom Vilsack
Thomas James Vilsack (født 13. desember 1950 i Pittsburgh i Pennsylvania) er en amerikansk politiker. Han er fra 2021 USAs landbruksminister under president Joe Biden. Han var også landbruksminister under president Barack Obama fra 2009 til 2017. Han tilhører Det demokratiske parti.
Tom Vilsack var guvernør i Iowa fra 1999 til 2007. Han var tidlig ute med å erklære sitt kandidatur i demokratenes nominasjon foran presidentvalget i 2008, men valgkamporganisasjonen gikk raskt tom for penger. Vilsack ble senere blant lederne for Hillary Clintons valgkamporganisasjon. Clinton stod mellom å velge enten Vilsack eller Tim Kaine som sin visepresidentkandidat ved presidentvalget i 2016, men valgte Kaine.
Han ble satt bort til et katolsk barnehjem rett etter fødselen. Som spedbarn ble han adoptert av Bud og Dolly Vilsack. Adoptivfaren var eiendomsmegler og forsikringsagent, adoptivmoren hjemmeværende husmor. Han tok juridisk eksamen ved Albany Law School i New York i 1975. Han og hans kone Christine Bell flyttet så til hennes hjemby Mount Pleasant i Iowa, og der begynte han å arbeide for sin svigerfars advokatfirma.
Stian Remme
Stian Remme (født 4. juni 1982 i Fana) er en norsk syklist.
I 2008 ble han nummer to bak Kurt Asle Arvesen i landeveisrittet under NM, og tok en etappeseier og tredjeplass sammenlagt i Tour des Pyrénées.
I 2009 vant han siste etappe samt bakketrøyen sammenlagt i Ringerike Grand Prix. Han vant også 1. og 2. etappe samt sammenlagt under Fana sykkelfestival.
De store resultatene i internasjonale ritt uteble i 2010-sesongen. I 2011 hadde han flere topp3-plasseringer i internasjonale ritt, og vant Birkebeinerrittet.
I september 2014 annonserte Remme at han ville avslutte karrieren etter endt sesong. Han startet deretter som sportsdirektør i Team Sparebanken Sør.
Spind kirke
Spind kirke er en korskirke fra 1776 i Farsund kommune, Agder fylke.
Jennifer Digbeu
Jennifer Digbeu (født 14. april 1987) er en fransk basketballspiller. Hun representerte landet sitt under Sommer-OL 2012 i London, der hun tok sølv med det franske landslaget.
Spind kirke
Byggverket er i tre og har 500 sitteplasser. Kirken ligger i Lister og Mandal prosti, Agder og Telemark bispedømme.
Adkomst til stedet er via Fv4094 og Fv43.
I oktober 2022 ble store deler av kirkegården stengt da grunnforholdene forårsaket at de begravede ikke blir til jord. Stengingen omfattet rundt 700 graver.
TV-året 2018
TV-året 2018 er en oversikt over hendelser, program og avdøde TV-personligheter i 2018.
Hans Jacob Sundby
Hans Jacob Sundby (født 5. mars 1965) er en norsk forretningsmann, gründer og barnehageeier.
Han er cand.mag. med grunnfag i psykologi og mellomfag i pedagogikk. Han har også kurs i ledelse fra BI. Han har erfaring som kursholder.
Hans Jacob Sundby er i dag eier og daglig leder i barnehagekjeden Læringsverkstedet som han startet sammed med kona Randi Lauvland Sundby.
Sundkilen
Sundkilen er en innsjø tilknyttet Kviteseidvatnet i Kviteseid kommune i Telemark fylke. Sundkilen er en del av Telemarkskanalen og Skiensvassdraget og blir regnet som en egen innsjø, selv om den ligger på samme høyde som Kviteseidvatnet og kun er atskilt fra dette av et lite sund. Det største tilløpet er Dalaåi, som kommer fra nordvest og renner fra Oftevatnet ved Høydalsmo.